钦定古今图书集成/历象汇编/岁功典/第078卷 > 九日感怀二首 前人
## 钦定古今图书集成/历象汇编/岁功典/第078卷 > 九日感怀二首 前人

门掩东篱处士家，每逢佳节惜年华。黄花有恨惊秋
老，白发无情对日斜。杜牧仙游诗寡和，王弘人去酒
须赊。乌纱醉里西风冷，千古令人忆《孟嘉》。

悠悠江影雁南飞，黄菊飘香蝶满枝。斜日西风彭泽
酒，《殊万》异国杜陵诗。烟峦惨淡山林暮，霜叶萧疏草
木悲。醉后不思时节异，半攲乌帽任风吹。